Ջուզեպպե Պյացցի

**Ջուզեպպե Պյացցի** (, ), իտալացի աստղագետ։

## Կենսագրություն
Կրթություն է ստացել Թուրինում և Հռոմում, որտեղ ուսուցանել է փիլիսոփայություն և աստվածաբանություն։ 1764 թվականին ընդունվել է Թեատինացիների միաբանություն (Միլան)։ 1780 թվականին ուղևորվեց Սիցիլիա, որպեսզի ամբողջությամբ նվիրվի աստղագիտությանը և մաթեմատիկային, այդ նույն ժամանակ դարձավ մաթեմատիկայի պրոֆեսոր Պալերմոյի համալսարանում։ 1787 - 1788 թվականներին մեկնել է Փարիզ և Լոնդոն ծանոթանալու համար եվրոպական առաջատար աստղադիտարանների աշխատանքի հետ, որից հետո հանդես եկավ Պալերմոյում աստղադիտարան ստեղծելու առաջարկությամբ, որը կառուցվեց Կարամանիկո դուքսի միջոցներով։ Աստղադիտարանի կառուցման աշխատանքները Պալերմոյում ավարտվեց 1791 թվականին, Պյացցին ղեկավարել է այն մինչը իր մահը։ 
1817&nbsp;-&nbsp;1826 թվականները նա միաժամանակ ղեկավարում էր նաև Նեապոլի աստղադիտարանը։

Պյացցին նախագծել մեծ մեկուկես մետրանոց ուղղահայաց շրջան, որը պատրաստվել է Անգլիայում Ջ. Ռամզդենի կողմիցև տեղադրել է այն Պալերմոյի աստղադիտարանում։ Կազմել է երկու աստղային կատալոգ, 1803 թվականին&nbsp;-&nbsp;«Praecipuarum stellarum inerantium positiones mediae ineunte seculo XIX», և 1814 թվականին&nbsp;-&nbsp;երկրորդ հրատարակմամբ։ Առաջին տարբերակը պարունակում էր 6748 աստղերի կոորդինատներ, իսկ երկրորդը՝ 7646։ Համադրելով իր դիտարկումների տվյալները Նիկոլա դե Լակայլի և Թոբիսա Մայերի տվյալների հետ, Պյացցին որոշեց մի շարք աստղերի սեփական շարժումը։

Պյացցին հայտնաբերել է Կերես աստղակերպը։ 1801 թվականի հունվարի 1-ին նա հայտնաբերեց նոր լուսատու, որի ուղեծիրը հետագայում հաշվարկեց Գաուսը, պարզվեց, որ այն պտտվում է Մարսի և Յուպիտերի ուղեծրերի միջև։ Պյացցին նոր մոլորակն անվանեց Կերես (կամ Ցերերա), ի պատիվ բերրիության և հողագործության աստվածուհի Ցերերայի, որը Սիցիլիայի հովանավորն է։

1803 թվականին պարգևատրվել է Փարիզյան գիտությունների ակադեմիայի Լալանդի մրցանակով։

Եղել է Պետերբուրգյան գիտությունների ակադեմիայի պատվավոր անդամ (1805)։

Նրա պատվին են անվանվել (1000) Պյացցիա աստերոիդը, ինչպես նաև խառնարան Լուսնի վրա։

## Աշխատություններ
* *Della specula astronomica di Palermo libri quatro* (Palermo, 1792)
* *Sull’orologio Italiano e l’Europeo* (Palermo, 1798)
* *Della scoperta del nuovo planeta Cerere Ferdinandea* (Palermo, 1802)
* *Praecipuarum stellarum inerrantium positiones mediae ineunte seculo 19. ex observationibus habitis in specula Panormitana ab anno 1792 ad annum 1802.* (Palermo, 1803)
* *Præcipuarum stellarum inerrantium positiones mediæ ineunte seculo XIX ex obsrvationibus habitis in specula Panormitana ab anno 1792 ad annum 1813.* (Palermo, 1814) PDF copie
* *Codice metrico siculo* (Catania, 1812)
* *Lezioni di astronomia* (Palermo, 1817) t. 1, t. 2
* *Ragguaglio del Reale Osservatorio di Napoli eretto sulla collina di Capodimonte* (Napoli, 1821).

## Գրականություն
* 
* 

## Ծանոթագրություններ

## Արտաքին հղումներ

* Ջուզեպպե Պյացցին Ռուսական Գիտությունների Ակադեմիայի կայքում

Կատեգորիա:Աստերոիդ հայտնաբերողներ
Կատեգորիա:Իտալացի աստղագետներ
Կատեգորիա:Իտալացի մաթեմատիկոսներ
Կատեգորիա:Լոնդոնի թագավորական միության արտասահմանյան անդամներ
Կատեգորիա:Պրուսիայի գիտությունների ակադեմիայի անդամներ
Կատեգորիա:Սանկտ Պետերբուրգի գիտությունների ակադեմիայի թղթակից անդամներ
Կատեգորիա:Սանկտ Պետերբուրգի գիտությունների ակադեմիայի պատվավոր անդամներ